Hupstoot vir kankervereniging - Events - Erongo
Walvisbaaiers het weer eens gewys hulle het harte van goud.
08 October 2019 | Events
Die Unicorns bestaande uit Juan-Mare 'Du Plessis, Alshe' Olivier, Mariette Olivier, Deidry de Jager, Nicole Paschke, Denise Visser en Nicole Prtizlaff was in 'n sprankelende luim tydens hierdie jaar se Bank Windhoek Walvsibaai tak fondsinsamelings initiatief vir die Kanakervereniging. Die groep vriende van die hawedorp wat vir die eerste keer deelgeneem het, het gesê dat hulle dit 'n jaarlikse verpligting sal maak. Foto Otis Finck
Walvisbaai · Otis Finck
Die Bank Windhoek-tak op Walvisbaai het weer eens ’n suksesvolle stap-, hardloop-, fietsry- en pretdaggeleentheid aangebied ter ondersteuning van die Kankervereniging van Namibië (CAN) en kankerlyers in die land.
Vanjaar het 180 deelnemers aangetree vir dié geldinsamelingsprojek. Dit was die tweede keer dat die bank dié inisiatief gereël het.
Me. Anita Menges van Bank Windhoek het gesê verlede jaar is meer as N$11 000 ingesamel en vanjaar N$17 250. Deelnemers het vrywilliglik veel meer as die vereiste inskrywingsgeld van N$100 vir volwassenes en N$50 vir kinders betaal, volgens haar.
Christo Smit en Adriaan Boonzaaier het die eerste plek in die 5 km-harloopitem gedeel met 'n tyd van 29 minute 07 sekondes. Ethan Snyders het die 10 km-draf in ’n tyd van 47 minute gewen, en Dirk Kotze die 30 km-fietsry in 60 minute.
4 weeks ago - 17 September 2019 | Events